Vyhodnotenie pripomienkového konania
Návrh nariadenia vlády Slovenskej republiky o technických požiadavkách  na zníženie emisií  zo zážihových  motorov a vznetových motorv 
motorových vozidiel   

Spôsob pripomienkového konania: bežný   postup   (23.12.2005 do 17.1.2006)
Zoznam oslovených subjektov: Úrad vlády SR, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Inštitút pre aproximáciu práva, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.  

Počet oslovených subjektov:	31	

Subjekty, ktoré vôbec nezaslali pripomienky:    Ministerstvo hospodárstva SR, Ministerstvo školstva SR,  Najvyšší  kontrolný úrad.

Počet vznesených zásadných pripomienok	-	
počet akceptovaných pripomienok	-	
počet čiastočne akceptovaných pripomienok	-	
počet neakceptovaných pripomienok	-	
počet neaktuálnych pripomienok	- 	

Vysvetlivky k skratkám v tabuľke:
Z – zásadná
O – obyčajná
A – akceptovaná
ČA - čiastočne akceptovaná 
N – neakceptovaná

Rezort	Pripomienka	Typ	Vyh.	Spôsob vyhodnotenia	
Inštitút pre aproximáciu práva
9672/2005/SIAP

	Všeobecne:
Predkladaný návrh právneho predpisu je vykonávacím predpisom k zákonu č. 725/2004   Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov, prostredníctvom ktorého sa do právneho poriadku Slovenskej republiky preberá smernica Rady 70/220/EHS z 20. marca 1970 o aproximácii právnych predpisov členských štátov o opatreniach proti znečisťovaniu ovzdušia výfukovými plynmi zo zážihových motorov motorových vozidiel v platnom znení (ďalej len „smernica 70/220/EHS“).				
	K § 1 písm. e):
Je potrebné preformulovať text ustanovenia, keďže je zmätočný. Navrhované znenie je nezrozumiteľné a nedá sa z neho pochopiť, čo sa má upraviť. Text: „vozidlá kategórie M2 a N2, ktoré mali udelené typové schválenia pre vozidlá M1 a N1“ nemožno považovať za výstižný, pretože podstatou je, že na vozidlá kategórie M2 a N2, pre ktoré nebolo udelené typové schválenie, možno rozšíriť typové schválenie udelené vozidlám kategórie M1 a N1. Navrhujeme preto nasledujúce znenie: „rozšírenie typového schválenia z vozidiel M1 a N1  vybavených vznetovými motormi, ktorých referenčná hmotnosť nepresahuje 2840 kg, ktoré už boli typovo schválené, na vozidlá M2 a N2“.
	O	A	Text upravený.	
	K § 2:
Navrhujeme nahradiť arabské číslice na začiatku poodsekov malými písmenami abecedy. Nejedná sa totiž o samostatné odseky, ale o poodseky jedného ustanovenia.
	O	A	Text upravený.	
	K § 2 ods. 1:
Definícia vozidla v predmetnom ustanovení je nadbytočná. Odkazuje totiž na prílohu č. 1 zákona č. 725/2004 Z. z. v znení neskorších predpisov, pričom však už z § 1 ods. 1 písm. a) navrhovaného nariadenia vlády, v ktorom je vymedzená vecná pôsobnosť, vyplýva, na aké vozidlá sa vzťahuje. Z hľadiska náležitej transpozície preberanej smernice navrhujeme v tomto ustanovení zadefinovať „typ vozidla“.
	O	A	Text upravený. 	
	K § 2 ods. 7:
Výmenný katalizátor nie je možné definovať ako katalizátor pôvodného vybavenia na vozidlách schválených podľa smernice 70/220/EHS, a ktoré boli schválené ako samostatná jednotka. Nie je totiž možné odkazovať na celú smernicu 70/220/EHS a už vôbec nie na jej jednotlivé verzie. Ak sa jedná o technické požiadavky na náhradné dielce, navrhujeme uplatniť už skôr dohodnutú formuláciu
                                                                                                      	O	A	Text upravený.	
	K § 3 ods. 1:
Uvedené ustanovenie prostredníctvom odkazu podľa § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov (ďalej len „odkaz“) preberá vypočítané ustanovenia. Keďže niektoré ustanovenia bodu 2 prílohy I smernice 70/220/EHS boli prebraté do textu návrhu nariadenia vlády, je potrebné ich identifikovať a pridať k negatívnemu vymedzeniu ustanovení, ktoré sa nepreberajú odkazom. Ide o ustanovenia 2.13, 2.17 a 2.18 prílohy I smernice 70/220/EHS, ktoré boli prebraté do § 2 navrhovaného právneho predpisu. 
Upozorňujeme, že odkazom možno preberať len tie ustanovenia smernice, ktoré neobsahujú spätné odkazy, t.j. odkazy na ustanovenia iných smerníc. Body 2.2.1, 2.3 prílohy I smernice 70/220/EHS takéto spätné odkazy obsahujú a preto je ich potrebné prebrať do textu návrhu nariadenia vlády, pričom namiesto odkazu na inú smernicu, je potrebné uviesť odkaz na osobitný predpis, ktorý túto smernicu prebral do nášho právneho poriadku.
	O	A	Text upravený.

	K § 3 ods. 3:
Odkazom sa preberá aj príloha XII smernice 70/220/EHS. Upozorňujeme, že v tejto prílohe smernice sa upravujú osobitné podmienky schválenia ES vozidla, ktoré je poháňané LPG alebo NG. V bode 3 predmetnej prílohy sú ustanovenia o udeľovaní typového schválenia. Keďže sa teda nejedná, tak ako je to uvedené v § 3 ods. 3, o technické požiadavky na zariadenia na nepretržité meranie emisií motorových vozidiel, navrhujeme prílohu XII smernice 70/220/EHS prebrať samostatným ustanovením nariadenia vlády. Navrhujeme nasledujúce znenie: „Vozidlo poháňané LPG alebo NG musí spĺňať technické požiadavky ustanovené v prílohe XII smernice 70/220/EHS“ 
	O	       A	Text upravený.

	K § 4 ods. 3:
Bod 3.2 prílohy I smernice 70/220/EHS ustanovuje, že vzor informačného dokumentu, ktorý sa prikladá k žiadosti o udelenie typového schválenia ES, je uvedený v prílohe II smernice 70/220/EHS. Preto v súlade s požiadavkou náležitej transpozície smernice je potrebné uviesť aj v návrhu nariadenia vlády, že: „prílohou žiadosti podľa odseku 1 je informačný dokument, ktorý spĺňa požiadavky podľa vzoru uvedeného v prílohe II smernice 70/220/EHS“, a nie odkazovať na osobitný predpis.
	O	A	Text upravený.	
	K § 4 ods. 7:
Niektoré ustanovenia, ktoré sú inak technickými požiadavkami na vozidlá a týkajú sa emisií, sú upravené alebo ich navrhujeme upraviť v texte navrhovaného nariadenia vlády. Keďže teda nie všetky požiadavky sú prebraté pomocou odkazu uvedeného v § 3, je potrebné nahradiť znenie „požiadavky podľa § 3“ znením „požiadavky podľa tohto nariadenia vlády“. Rovnakú úpravu navrhujeme aj v § 4 ods. 15.
	O	A	Text upravený.	
	K§ 4 ods. 8:
V súlade s bodom 7.1 prílohy I smernice 70/220/EHS sa opatrenia na zabezpečenie zhody výroby musia prijať v súlade s ustanoveniami článku 10 smernice 70/156/EHS. Navrhujeme preto doplniť aj text, že na opatrenia na zabezpečenie zhody výroby sa uplatnia aj ustanovenia osobitného predpisu, ktorým sa smernica 70/156/EHS prebrala do nášho právneho poriadku.	O	A	Text upravený.	
					
	K § 4 ods. 9 a nasl.:
Upozorňujeme, že príloha XIII smernice 70/220/EHS obsahuje aj ustanovenia, ktoré neboli prebraté do návrhu nariadenia vlády. Napríklad ide o niektoré ustanovenia týkajúce sa žiadosti o ES typové schválenie samostatnej technickej jednotky pre typ výmenného katalyzátora  výfukových splodín (bod 3.3), povinnosť, aby ku každému schválenému typu katalyzátora bola priložená dokumentácia (bod 7), modifikácia schváleného typu (bod 8), zabezpečenie zhody výroby (bod 9). Z hľadiska náležitej transpozície smernice je potrebné prebrať všetky jej normatívne ustanovenia, preto žiadame prebrať uvedené.	O	A	Text upravený.	
	K § 5:
Uvedené dátumy pri jednotlivých ustanoveniach § 5 sú legislatívne zle upravené. Nie je možné v právnom predpise, ktorý nadobudne účinnosť v priebehu roka 2006, upraviť uplatňovanie jeho ustanovení spätne k 1.1.2005 alebo k 1.1.2006. Jednalo by sa o priamu retroaktivitu, ktorá je zakázaná. Navrhujeme upraviť celé ustanovenie tak, aby upravovalo len právne vzťahy, ktoré vzniknú po nadobnutí účinnosti predložené právneho prepdpisu.	O	A	Text upravený.	
	K § 5 ods. 1:
Uvádzané znenie „Odo dňa účinnosti tohto nariadenia“ je nadbytočné. Je len samozrejmé, že na základe tohto nariadenia vlády sa bude postupovať odo dňa jeho účinnosti. Nie je možné, aby právny predpis bol účinný skôr ako nadobudne účinnosť! Navrhujeme preto uvedené vypustiť. Rovnakú úpravu je potrebné vykonať aj v § 6 ods. 2	O	A	Text upravený.	
	K § 6 :
Zákonom č. 474/2005 Z. z. o Slovákoch žijúcich v zahraničí a o zmene a doplnení niektorých zákonov bol článkom II doplnený nový ods. 7 do § 35 zákona č. 575/2001 Z. z. kompetenčného zákona, ktorý znie „Ministerstvá a ostatné ústredné orgány štátnej správy v rozsahu vymedzenej pôsobnosti plnia voči orgánom Európskych spoločenstiev a Európskej únie informačnú a oznamovaciu povinnosť, ktorá im vyplýva z právne záväzných aktov týchto orgánov“. Z tohto dôvodu je nadbytočné upravovať danú povinnosť aj v predloženom návrhu právneho predpisu a preto navrhujeme § 6 vypustiť. 
Následne je potrebné uviesť v tabuľke zhody, že čl. 6 ods. 2 je prebratý § 35 ods. 7 zákona č. 575/2001 Z. z. kompetenčný zákon v znení neskorších predpisov	O	A	Text upravený.
	
	K § 7:
V súlade so zaužívanou legislatívnou praxou a na základe článku 20a Legislatívnych pravidiel vlády Slovenskej republiky má byť formulácia transpozičného odkazu v právnom predpise, ktorým sa preberá jeden právny akt Európskych spoločenstiev nasledovná: „Týmto nariadením vlády sa preberá právny akt Európskych spoločenstiev uvedený v prílohe“. Následne je potrebné takúto prílohu aj vytvoriť a pripojiť k návrhu nariadenia vlády! Žiadame preto doplnenie transpozičnej prílohy podľa článku 3a Legislatívnych pravidiel vlády Slovenskej republiky	O	A	Text upravený.	
	K poznámkam pod čiarou:
Vo viacerých prípadoch sa v poznámkach pod čiarou odkazuje na právne predpisy, ktoré nie sú prijaté a sú v rôznych fázach legislatívneho procesu. Upozorňujeme, že predpisy, na ktoré sa odkazuje, budú musieť nadobudnúť účinnosť najneskôr v deň, keď nadobudne účinnosť predložený právny predpis.	O	N	Text uvedený ako v obdobných aproximačných
nariadeniach vlády.	
	K tabuľke zhody:
Tabuľku zhody je potrebné vypracovať v súlade s prílohou č. 1a k Legislatívnym pravidlám vlády Slovenskej republiky. V stĺpci (6) sa uvádza doslovné znenie príslušného právneho predpisu. Taktiež je potrebné uviesť všetky ostatné relevantné údaje.	O	A	Text tabuľky zhody doplnený.	
Ministerstvo práce, sociálnych vecí a rodiny SR
897/2005-I/53	K § 2 a § 3
Jednotlivé odseky správne legislatívnotechnicky označiť.
Odsek 2 na konci doplniť číslom príslušnej smernice.	O	A	Text upravený.	
	K § 4 ods. 2
za slovo ES chýba označenie typu vozidla 	O	A	Text upravený.	
	K § 4 ods. 6
za slovo „orgán“ vložiť slovo „pridelí“	O	A	Text upravený.	
	K § 4 ods. 16
slovo „katalyzátor“ nahradiť slovom „katalyzátora“	O	A	Text upravený.	
	V poznámke pod čiarou vypustiť citácie poznámok 
K odkazom 6, 7, 9, 11, 12, 13 ktoré sa už uvádzajú v poznámke pod čiarou k odkazu 2
	O	A	Text upravený.	
	K odkazu 2. ktorá sa už uvádza v poznámke pod čiarou k odkazu 1 /treba ju však spresniť/.	O	A	Text upravený.	
	K odkazu 8, ktorá sa už uvádza v poznámke pod čiarou k odkazu 4	O	A	Text upravený.	
	K odkazu 14 druhú v poradí
	O	A	Text upravený.	
	Následne treba spresniť aj označenia odkazov v textoch príslušných ustanovení	O	A	Text upravený.	
Generálna prokuratúra SR
Leg/2 728/05-6	Poznámky pod čiarou upraviť podľa LPV SR
poznámky 1,2,3,5,6,9,11,12,13,14.	O	A	Text upravený.	
Ministerstvo  financií SR 
MF/7527/2006-81
	Návrh smernice je potrebné uviesť do súladu s čl.2 ods. 2  Ústavy SR, ( § 4 ods. 6,7,13 a 15, § 5 ods.1 až 4,9 a 10, § 6 ),  s  Legislatívnymi   pravidlami  vlády SR  § 4 ods. 16, § 5 ods. 6 až 8, § 7, transpozičná príloha ), s Prílohou č. 1b Legislatívnych pravidiel vlády SR (§2) a s Prílohou č. 2 Legislatívnych pravidiel vlády SR (§ 2)  (  úvodná veta, § 2, § 3 ods. 1,  poznámky pod čiarou k odkazom 5, 5, 6, 9, 11 až 13).   	O	ČA	Nezavádzajú sa nové kompetencie štátnych orgánov. Kompetencia  ŠDÚ v oblasti typového schválenia  podľa § 4 vychádza zo zák.č.725/2004  Z. z. a to z § 99 písm. o) bod 2, § 5 ods. 11 a 20, § 6 ods. 7 a 10, § 7 ods. 9 a 13 a § 8 ods. 10 a 17;  text § 4 ods. 16, § 5 ods. 6 až 8, § 7 a  transpozičná príloha upravené v súlade s LPV SR, a s Prílohou k LPV SR, poznámky pod čiarou upravené. 	
Ministerstvo pôdohospodárstva SR 
1372/2005-OPK 	Odporúčame dôsledne dodržiavať ustanovenia bodov 8,21 a 22 prílohy č. 2 Legislatívnych pravidiel vlády SR, týkajúcej sa skratky, odkazov a poznámok pod čiarou.	O	A	Text nariadenia vlády upravený v súlade s LPV SR.	
Ministerstvo vnútra SR 
SLV – 1256-4/1-2005	Predložený návrh obsahom a formuláciami patrí do kategórie právnych predpisov, ktoré už prerokovala v tomto mesiaci. LRV a odporúčala ich schváliť za predpokladu, že MDPT SR vykoná v ich texte úpravy týkajúce sa formulácií o predmete  úpravy, pôsobnosti orgánov, vypustí ustanovenia o oznamovaní prijatia návrhu EK a pod. 

Keďže ide v podstate o rovnaké návrhy, odporúčame návrh upraviť podľa týchto nariadení, ktoré už legislatívna rada prerokovala.	O	A	Text upravený.	
	K § 1, 4, 5 odporúčame skratky ES rozpísať.

	O	N	Text uvedený ako v obdobných aproximačných nariadeniach vlády.	
	V súvislosti s použitím legislatívnych skratiek v § 2 ods. 2 a 3 upozorňujeme na bod 8 prílohy č. 2 LPV SR podľa ktorého nemožno ako legislatívnu skratku použiť skratkuzostavenú zo začiatočných písmen.	O	N	Text uvedený ako v obdobných aproximačných nariadeniach vlády.